**DĖL ROKIŠKIO RAJONO SAVIVALDYBĖS TARYBOS 2019 M. BIRŽELIO 28 D. SPRENDIMO NR. TS-165 ,,DĖL VIEŠOSIOS ĮSTAIGOS ROKIŠKIO RAJONO LIGONINĖS STEBĖTOJŲ TARYBOS PATVIRTINIMO‘‘ DALINIO PAKEITIMO**

2020 m. spalio 30 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos sveikatos priežiūros įstaigų įstatymo 33 straipsniu (nauja redakcija), Rokiškio rajono savivaldybės taryba n u s p r e n d ž i a:

P a k e i s t i Rokiškio rajono savivaldybės tarybos 2019 m. birželio 28 d. sprendimo Nr. TS-165 ,,Dėl viešosios įstaigos Rokiškio rajono ligoninės stebėtojų tarybos patvirtinimo” 1 punktą ir išdėstyti jį taip:

„1. Patvirtinti viešosios įstaigos Rokiškio rajono ligoninės stebėtojų tarybą:

Aurimas Čiočys – savivaldybės tarybos paskirtas asmuo (VšĮ PASPC gydytojas- odontologas);

Laimutė Narbutienė – viešosios įstaigos savininko teises ir pareigas įgyvendinančios institucijos paskirtas asmuo (Rokiškio rajono savivaldybės visuomenės sveikatos biuro visuomenės sveikatos specialistė);

Jolanta Paukštienė – viešosios įstaigos savininko teises ir pareigas įgyvendinančios institucijos paskirtas asmuo (Rokiškio socialinės paramos centro direktorė);

Vidmantas Pilibaitis – savivaldybės tarybos paskirtas asmuo (Rokiškio rajono sporto klubo „Olimpija“ pirmininkas);

Romualdas Šaferis – VšĮ Rokiškio rajono ligoninės pagal Darbo kodeksą veikiantis darbuotojų atstovas.“

 Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Evelina Grėbliauskienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS**

**2019 M. BIRŽELIO 28 D. SPRENDIMO NR. TS-165 ,,VIEŠOSIOS ĮSTAIGOS ROKIŠKIO RAJONO LIGONINĖS STEBĖTOJŲ TARYBOS PATVIRTINIMO‘‘**

**DALINIO PAKEITIMO AIŠKINAMASIS RAŠTAS**

2020-10-30

Rokiškis

**Parengto sprendimo projekto tikslai ir uždaviniai.**

Šio sprendimo projekto tikslas – deleguoti Rokiškio rajono savivaldybės tarybos paskirtą asmenį (ne tarybos narį).

**Šiuo metu esantis teisinis reglamentavimas.**

 Lietuvos Respublikos sveikatos priežiūros įstaigų įstatymas, Rokiškio rajono savivaldybės tarybos 2020 m. rugsėjo 25 d sprendimas Nr. TS-218 „Dėl viešosios įstaigos Rokiškio rajono ligoninės įstatų patvirtinimo“.

**Sprendimo projekto esmė.**

Vadovaujantis LR sveikatos priežiūros įstaigų įstatymo 33 straipsniu Lietuvos nacionalinės sistemos viešosiose įstaigose sudaromos stebėtojų tarybos iš dviejų LNSS viešosios įstaigos savininko teises ir pareigas įgyvendinančios institucijos paskirtų asmenų, dviejų savivaldybės, kurios teritorijoje yra įstaigos buveinė, tarybos paskirtų asmenų ir vieno įstaigos pagal Darbo kodeksą veikiančio darbuotojų paskirto asmens. Stebėtojų tarybos narių kadencijų skaičius nėra ribojamas. Stebėtojų taryboje negali būti asmenų, kurie dirba įstaigos vadovu, vadovo pavaduotoju, padalinių ir filialų vadovais, vyriausiais finansininkais (buhalteriais), dirba institucijose, vykdančiose privalomąjį sveikatos draudimą, taip pat Pacientų sveikatai padarytos žalos nustatymo komisijoje, veikiančioje prie Sveikatos apsaugos ministerijos.

Viešosios įstaigos Rokiškio rajono ligoninės įstatuose numatyta, kad įstaigos savininkas į stebėtojų tarybą deleguoja savivaldybės, kurios teritorijoje yra įstaigos buveinė, paskirtą asmenį.

**Galimos pasekmės, priėmus siūlomą tarybos sprendimo projektą:**

**teigiamos** – bus įgyvendinti Lietuvos Respublikos sveikatos priežiūros įstaigų įstatymo reikalavimai;

 **neigiamos** – nebus.

 **nauda Rokiškio rajono gyventojams.**

 Tiesioginės naudos nėra.

**Finansavimo šaltiniai ir lėšų poreikis**

Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

 Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Savivaldybės gydytoja Evelina Grėbliauskienė